 Proza - : - Zenobia de Gellu Naum : - Zenobia de Gellu Naum"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Heraclit... (Poezie) > [Curand... (Poezie) > Utilitatea... (Poezie) > Aproape de... (Poezie) > Crusta ... (Poezie) > clavicula... (Poezie) > Anotimp ... (Poezie) > Memoria... (Poezie) > Prezentarea... (Poezie) > Ce flori... (Poezie) > Zenobia ... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13990794 index.html' > Vizionari: 2945 > Zenobia proza [ ] fragment - 11 - - - - - - - - - - - - - - - - - - - - - - - - - de Gellu Naum [Gellu_Naum ] 2011-10-09 | | inscris in biblioteca de Dely Cristian Marian 11. Au trecut, dupa aceea, zile si saptamani, stateam cu Zenobia in bezna, mentineam dragostea pe lume, de afara se auzea viscolul, n-am sa-l descriu, apoi lupii incepura sa ne dea tarcoale, scheunau jalnic, era, poate, ingrozitor de frig, peste groapa cu apa se asternuse o panza de gheata, trebuia sa o spargem cand ne incerca setea; rodeam, cateodata, ierburi, era o stare de dincolo de ganduri, cotropitoarea, disperata dragoste a lumii se ghemuise acolo, in carpele noastre deschise, desfacute pana la soarele care probabil ca mai exista si pana dincolo de el, departe, atat de departe incat distanta se pierdea, uita sa mai existe, se risipea in noi, in aerul statut al scorburei; ajunsi aici, va rog sa recapitulati acele zile, sa le umpleti cu tot ce stiti despre dragoste, cu tot ce credeti ca stiti, eu nu inventez nimic, si asa mai departe. Un timp, ce-i drept, Dragos nu ne-a deranjat prea mult, atata doar ca isi tinea deschisi ochii care luceau ca doua stele triste, dar, intr-o noapte, i-am simtit respiratia in ceafa mea, o usoara adiere de aer m-a facut sa-i banuiesc clatinarile capului iar dupa tremuratul ritmic al crengilor asternute pe jos si dupa fosnetul vesmantului sau de in mi-am dat seama ca se afla, cine stie de cand, la cativa centimetri de noi; mai mult ca sigur, clatina din cap si topaia acolo, ascultand gunguritul Zenobiei; in plus, poate vedea tot ce vedeam noi in centrul peliculei, poate ca ne rodea si ierburile, ne murdarea mica latrina sau, ce era mai grav, se incalzea in cele mai intime carpe ale noastre. "Asculta, scarnavie", i-am spus, "(iarta-ma ca folosesc cuvantul acesta dar n-am altul la indemana) ce cauti tu aici? Mars pe masa, porcule, si incremeneste acolo, daca nu vrei sa te arunc afara; ia te uita, domnule, ce-i trazneste prin minte! Sa ne asculte soaptele de dragoste, sa ne spioneze fara pic de rusine viziunile! ei, nu, ca asta e prea de tot! ia uita-te, domnule, pana unde poate sa ajunga cu neobrazarea si, fii atent, mai si topaie, vita!" " Mi-e frig", a baiguit Dragos. "Frig, pe dracu!" i-am strigat eu, bineinteles dupa ce am pus la locul ei consoana lipsa, "care frig, ce frig? Nu mai stii pe ce lume traiesti, ai uitat ce lucru important se petrece aici, ai uitat de ce stam ghemuiti in scorbura asta? Mars pe masa si altadata sa nu te mai prind, ca-ti rup oasele alea medievale si le dau lupilor, sa le roada." Ce e drept, Dragos a trecut, dintr-un salt, pe masa, fireste cu ochii deschisi; dar mie, din clipa aceea, a inceput sa-mi fie frig, rontaiam intruna la ierburi, umarul mi s-a dezlipit de umarul Zenobiei; eram nelinistit, nu mai aveam pic de incredere in mine, in tot ce vazusem, imi venea sa plang, sa-i spun Zenobiei: "Nu vezi ce nenorocit sunt, in bezna si in noroiul asta? Unde e dragostea lumii, unde e dragostea ta? nu vezi ca plasticul ala imputit cu care esti imbracata e rece, si nici nu ma iubesti macar, daca m-ai iubi ai face si tu ceva ca sa termin cu nervii ratiunii si cu neincrederea asta, m-ai scapa din scorbura, am sta si noi, ca oamenii, langa un calorifer incalzit, ne-am plimba cu liftul sau am intra intr-un magazin luminos, mi-as cumpara tutun irlandez, pentru pipa, nu asa, in mizerie, cu cizmele sparte si cu ciorapii uzi si inghetati, nu vezi? Nu sunt bun de nimic, imi intrase in cap ca sunt predestinat si asa mai departe, ca tu, ce sa mai spun, pe dracu, poate ca tu esti, nu zic, dar eu nu sunt bun de nimic, nu vezi? M-ai ales gresit si nu ma mai iubesti, ti-ai dat seama ca nu merit, degeaba zici, fiindca nu ma iubesti, asta e..." Zenobia tacea, m-am dus la fereastra, am departat cateva nuiele si am ramas acolo zile si nopti, ca sa privesc afara, ziua vedeam cerul de plumb, zapada si, cateodata, lupii; atunci, ce e drept, ma bucuram ca sunt la adapost, aveam mici sentimente; dar noaptea, cand cerul isi desfasura miriadele de stele deasupra noastra, ma simteam necajit si mic si murdar, imi simteam camasa gaurita si ciorapii idem, imi pipaiam fruntea murdara de pamant si imi venea sa mor; iar inauntru ma pandeau ochii lui Dragos, care luceau descurajant si trist. Am stat asa zile si nopti, nu mai stiu cate, pana cand am simtit din nou, langa umarul meu, umarul adorat al Zenobiei. "Lasa-ma in pace", i-am spus, "ce mai vrei, nu vezi in ce hal am ajuns? Nu mai sunt bun de nimic, mi-e frig, imi vine sa mor, mai bine imi astup gura cu palma si numai respir, mai bine mor si nu mai respir, fiindca nu ma iubesti, m-am convins si asa mai departe, nu sunt bun de nimic, imi intrase in cap ce vazusem..." "Linisteste-te", mi-a spus Zenobia, acum nu mai gungurea, vocea ii era limpede si melodioasa, "a fost greu, acum a trecut, s-a terminat". "Cum s-a terminat, Zenobia, cum a trecut si cum s-a terminat? Mie imi vine sa mor, sunt disperat, si tu ii dai zor ca a trecut! Auzi la ea, domnule, cum a trecut cand stam pana in gat in noroiul asta si eu crap de frig si senilul ala se holbeaza la mine? Daca nu faci ceva sa ma scapi de el sa stii ca mor, cu toate ca tie putin iti pasa, stiu eu, te uitai dupa barbati, in mlastini, sa stii ca mor, uite aici, la fereastra, sau ies afara sa ma manance lupii, daca nu ma scapi de putrezitul asta care nu-si mai ia ochii de la mine." "Linisteste-te", a repetat Zenobia, si glasul ei suna ca un clopotel de argint, "linisteste-te, lasa-l pe Dragos, el a facut ce trebuia, erai intre cercuri, pe margini, in gol, acum s-a terminat..." "Sigur, asa zici tu, ca sa ma linistesti", am bombanit eu, dar, de fapt, ma si linistisem, ma simteam liber, si am adaugat: "N-am nimic cu Dragos, ce sa am cu el? Sta cuminte, saracu', la locul lui, si eu te iubesc neinchipuit de mult, dar a fost tare greu." "Acum nu te mai gandi, nu mai vorbi despre asta", a murmurat Zenobia. "Te iubesc neinchipuit de mult", i-am spus, ,,si e cald in carpele noastre". Apoi m-am intors de la fereastra si m-am uitat spre masa; cum era si firesc, Dragos inchisese ochii. | index 'pageview'); 